Էմի Սմարթ

Էմի Լայլ Սմարթ (անգլ.՝ Amy Lysle Smart, մարտի 26, 1976(1976-03-26), Լոս Անջելես, Կալիֆոռնիա, ԱՄՆ), ամերիկացի դերասանուհի և նախկին մոդել։ Հայտնի է իր դերերով այնպիսի ֆիլմերում, ինչպիսիք են՝ «Ճանապարհային արկած», «Առնետային վազք», «Թիթեռնիկի ազդեցություն», «Ադրենալին»։


== Կենսագրություն ==
Էմի Սմարթը ծնվել է 1976 թվականի մարտի 26-ին Տոպանգա փոքրիկ քաղաքում՝ Կալիֆորնիա։ Փոլ Գեթթի թանգարանում աշխատող Ջուդիի և առևտրով զբաղվող Ջոն Սմարթի դուստրն է։ Դպրոցական տարիների ընթացքում Էմի Սմարթը տասը տարի զբաղվել է բալետով, 16 տարեկանից հաճախել է դերասանական վարպետության դասընթացների։ Մոդելի կարիերան սկսել է 13 տարեկանից։ Հետո աշխատել է Իտալիայում, Ֆրանսիայում, Մեքսիկայում և Թաիթիում։


== Կարիերա ==
1996 թվականին Սմարթը ստացավ իր առաջին փոքրիկ դերը «Seduced by Madness: The Diane Borchardt Story» սերիալի դրվագներից մեկում։ Հետո ստացավ Քվինիի դերը «A&P» ֆիլմում։ 1997 թվականին ստացավ Կադետ Լամբրեյզերի՝ Կարմեն Իբանյեզի ընկերուհու երկրորդական դերը։ Ապա Էմին խաղաց «70-ականները» մինի-սերիալում Քրիստի Շեյլզի դերը, ով երիտասարդ աղջիկ է Օհայոյից։ 1999 թվականին դերասանուհին խաղաց հայտնի կվոտերբեկի ընկերուհու դերը «Ուսանողական թիմ» ֆիլմում։
Էմի Սմարթը նկարահանվել է մի քանի երիտասարդական ֆիլմերում։ Հաջողակ ֆիլմերից են՝ «Ճանապարհային արկած» (2000), «Մայրուղի 60» (2002), «Թիթեռնիկի ազդեցություն» (2004)։
2003 թվականին նկարահանվել է «Կլինիկա» հեռուստասերիալի դրվագներից մեկում Ջեյմի Մոյերի դերում, ով սերիալի գլխավոր հերոսի հետ հարաբերությունների ունի և երկար ժամանակ գտնվում է կոմայի մեջ։
2006 թվականին համաշխարհային կինովարձույթ դուրս եկավ «Ադրենալին» ֆիլմը, որում Սմարթը խաղաց գլխավոր հերոսի (Ջեյսոն Սթեթհեմ) սիրած աղջկա դերը։ Ֆիլմի շարունակությունը՝ «Ադրենալին։ Գերլարում», դուրս եկավ 2009 թվականին, որում Սմարթը խաղաց նույն դերը։
2010 թվականին դուրս եկան երկու ֆիլմեր Սմարթի մասնակցությամբ՝ «Columbus Circle», որում խաղաց Լիլիան Հարթի դերը, «Dylan’s Wake»՝ Նատալիի դերը։ Լուրեր են պտտվում, որ Էմին մասնակցում է «Vineyard Haven» ֆիլմի նկարահանումներին Քեյթի դերով։


== Անձնական կյանքը ==
Էմի Սմարթը հանդիպել է դերասան Բրենդոն Ուիլյամսի հեը ավելի քան 15 տարի։
2010 թվականի նոյեմբերին ծանոթացել է հեռուստահաղորդավար և մոդել Կարտեր Օստերհաուսի հետ և շուտով սկսել է հանդիպել նրա հետ։ 2011 թվականի ապրիլի 21-ին զույգը հայտարարել է ամուսնության մասին։ Հարսանիքը կայացել է 2011 թվականի սեպտեմբերի 10-ին Տրեվերս Սիթի քաղաքում՝ Միչիգան։
Յոթ տարվա ընթացքում Էմին եղել է «Փոքրիկների առողջության համար» (Heal the Bay) բարեգործական ծրագրի ներկայացուցիչ։
Նախկին հհարևան և լավագույն ընկերուհի Էլի Լարտերը նկարահանվել է Սմարթի հետ «Ուսանողական թիմ» ֆիլմում և աշխատել է նրա հետ որպես մոդել Միլանում։ Սմարթը եղել է այն սակավաթիվ հյուրերից մեկը, ով հրավիրվել է Լարտերի հարսանիքին։
Էմի Սմարթը ձախլիկ է և բուսակեր։


== Ֆիլմագրություն ==


== Մրցանակներ և առաջադրումներ ==
2004 թվական - «MTV» հեռուստաալիքի մրցանակ «Լավագույն համբույր» կատեգորիայում («Սթարսի և Հաթչ»).
2003 և 2000 թվականներին Սմարթը առաջադրվել է DVDX և Teen Choice մրցանակների «Մայրուղի 60» և «Ճանապարհային արկախ» ֆիլմերում իր դերերի համար համապատասխանաբար, բայց մրցանակները շնորհել են այլ դերասանների։
2002 թվականին Էմին հայտնվել է «Stuff» (Stuff)ամսագրի «Աշխարհի 102 ամենասեքսուալ կանայք» ռեյտինքի 27-րդ տեղում, 2006 թվականին «FHM» (FHM) ամսագրի նմանատիպ ռեյտինգի 74-րդ տեղում, իսկ 2007 թվականին՝ «Maxim» ամսագրի «Hot 100» ռեյտինգի 31-երերոդ տեղում։


== Ծանոթագրություններ ==


== Արտաքին հղումներ ==
Դերասանուհու կենսագրությունը Archived 2011-09-27 at the Wayback Machine.կինոմանյակ Archived 2014-12-17 at the Wayback Machine. կայքում
Դերասանուհու կենսագրությունը(չաշխատող հղում) (անգլ.) All Movie Guide կայքում